iraklixyz/georgian-wikipedia-cleaned huggingface dataset:
გაეროს უშიშროების საბჭოს რეზოლუცია 1344

გაეროს უშიშროების საბჭოს რეზოლუცია 1344, მიიღეს 2001 წლის 15 მარტს, მას შემდეგ, რაც საბჭომ კვლავ დაადასტურა რეზოლუციები 1298 (1999), 1308 (2000), 1312 (2000) და 1320 (2000) ერიტრეასა და ეთიოპიას შორის არსებული ვითარების შესახებ, საბჭომ 2001 წლის 15 სექტემბრამდე გააგრძელა ეთიოპიასა და ერიტრეაში გაეროს მისიის მანდატი.

უშიშროების საბჭომ ხაზი გაუსვა ეთიოპიისა და ერიტრეის მხრიდან საერთაშორისო ჰუმანიტარული სამართლის, ადამიანის უფლებათა და ლტოლვილთა შესახებ კანონმდებლობით ნაკისრი ვალდებულებების შესრულების აუცილებლობას და კიდევ ერთხელ დაადასტურა მხარდაჭერა ორივე ქვეყნის მიერ 2000 წელს ხელმოწერილი საომარი მოქმედებების შეწყვეტის შესახებ შეთანხმებისადმი.

-ს მანდატი, ჯარებისა და დამკვირვებლების არსებული რაოდენობით, ერთი წლით გაგრძელდა. მხარეებს მოუწოდეს, დაასრულონ მათ მიერ დადებული შეთანხმებების იმპლემენტაცია, მათ შორის შემდეგი ქმედებების განხორციელება:

(ა) გაეროს მისიისთვის გადაადგილების თავისუფლების უზრუნველყოფა;

(ბ) საჰაერო დერეფნის შექმნა დედაქალაქებს — ადის-აბებასა და ასმერას შორის;

(გ) გენერალურ მდივან კოფი ანანთან ძალების სტატუსის შესახებ შეთანხმების გაფორმება;

(დ) განაღმვითი სამუშაოების ხელშეწყობა.

საბჭომ ხაზგასმით აღნიშნა, რომ სამშვიდობო მისიის დასრულება დაკავშირებული იყო ეთიოპია-ერიტრეის საზღვრის დემარკაციასთან და ორივე მხარეს უნდა დაეფინანსებინა სასაზღვრო კომისია ამ მიმართულებით. დასასრულს, საბჭომ მოუწოდა ყველა ქვეყანასა და საერთაშორისო ორგანიზაციას, გაიღონ წვლილი ნებაყოფლობით სატრასტო ფონდში, რათა ხელი შეუწყონ საზღვრის დემარკაციასა და რეკონსტრუქციის ძალისხმევის დაფინანსებას.
გაეროს უშიშროების საბჭოს რეზოლუცია 1350

გაეროს უშიშროების საბჭოს რეზოლუცია 1350, მიიღეს 2001 წლის 27 აპრილს, მას შემდეგ, რაც საბჭომ გაიხსენა 808 (1993), 827 (1993), 1166 (1998) და 1329 (2000) რეზოლუციები, გენერალურ ასამბლეას განსახილველად წარუდგინა ყოფილი იუგოსლავიის საერთაშორისო სისხლის სამართლის ტრიბუნალის მუდმივი მოსამართლეობის კანდიდატთა სია.

გენერალური მდივნის, კოფი ანანის მიერ შემოთავაზებული 64 ნომინანტის სია შემდეგნაირი იყო:

აიდინ სეფა აქაი (თურქეთი)

კარმენ მარია არგიბაი (არგენტინა)

ლუსი ასუაგბორი (კამერუნი)

ჯერემი ბადჯერი-პარკერი (ავსტრალია)

ჩიფუმუ კინგდომ ბანდა (ზამბია)

რობერტო ბელელი (იტალია)

პიერ ჟ. ბუტე (კანადა)

ჰანს ჰენრიკ ბრიდენშოლტი (დანია)

გიბრილ კამარა (სენეგალი)

ხოაკინ მარტინ კანიველი (ესპანეთი)

რომეო ტ. კაპულონგი (ფილიპინები)

ოსკარ სევილი (პანამა)

ისააკ ჩიბულუ ტანტამენი ჩალი (ზამბია)

ართურ ჩასკალსონი (სამხრეთ აფრიკა)

მორინ ჰარდინგ კლარკი (ირლანდია)

ფატუმატა დიარა (მალი)

ჯენქ ალფ დურაქი (თურქეთი)

მოის ებონგე (კამერუნი)

მათიუ ეპული (კამერუნი)

ალბინ ეზერი (გერმანია)

მოჰამედ ალ ჰაბიბ ფასი ფიჰრი (მაროკო)

ჯონ ფოსტერ გელოპი (ავსტრალია)

ჟოზეფ ნასიფ ღამრუნი (ლიბანი)

მიხაელ გროცი (გერმანია)

აბდულა მაჰამანე ჰაიდარა (მალი)

კლოდ ანოტო (საფრანგეთი)

ჰასან ბუბაკარ ჯალოუ (გამბია)

ივანა იანუ (ჩეხეთის რესპუბლიკა)

აიკუტ ქილიჩი (თურქეთი)

ფლავია ლატანცი (იტალია)

პერ-იოჰან ლინდჰოლმი (ფინეთი)

ავგუსტინ პ. ლობეხონი (ესპანეთი)

დიადე ისა მაიგა (მალი)

ირენ ჩირვა მამბილიმა (ზამბია)

დიკ ფ. მარტი (შვეიცარია)

ჯეინ ჰამილტონ მეტიუზი (ავსტრალია)

სუზან მენგე ზომო (კამერუნი)

ღულამ მუჯადიდ მირზა (პაკისტანი)

აჰმად არეფ მოალემი (ლიბანი)

მფანზა პატრიკ მვუნგა (ზამბია)

რაფაელ ნიეტო ნავია (კოლუმბია)

ლეოპოლდ ნტაჰომპაგაზე (ბურუნდი)

ანდრე ნტაჰომვუკიე (ბურუნდი)

სესარ პერეირა ბურგოსი (პანამა)

მაურო პოლიტი (იტალია)

ვონიმბოლანა რასოაზანანი (მადაგასკარი)

რალფ რიაში (ლიბანი)

ინგო რიში (გერმანია)

რობერტ როტი (შვეიცარია)

ზაქარი რვამაზა (ბურუნდი)

სურაჰატა ბაბუკარ სემეგა-ჯანე (გამბია)

ტომ ფარქუჰარ შეფერდსონი (ავსტრალია)

ამარჯიტ სინგჰი (სინგაპური)

აილა სონგორი (თურქეთი)

ალბერტუს ჰენრიკუს იოანეს სვარტი (ნიდერლანდები)

დიორდ სენაში (უნგრეთი)

აჰმად ტაკიდინი (ლიბანი)

ჩიკაკო ტაია (იაპონია)

კრისტერ თელინი (შვედეთი)

შტეფან ტრეხსელი (შვეიცარია)

კრისტინ ვან დენ ვინგარტი (ბელგია)

ვოლოდიმირ ვასილენკო (უკრაინა)

ლალ ჩანდ ვორა (მალაიზია)

შერონ ა. უილიამსი (კანადა)

შემდგომში, 2001 წლის ივნისში, გენერალური ასამბლეის სხდომაზე არჩეულ იქნა 27 მოსამართლე, რომელთა უფლებამოსილების ვადა განისაზღვრა 2001 წლის 12 ივნისიდან 2005 წლის 11 ივნისამდე.
გაეროს უშიშროების საბჭოს რეზოლუცია 1384

გაეროს უშიშროების საბჭოს რეზოლუცია 1384, მიიღეს 2001 წლის 14 დეკემბერს, კვიპროსის ვითარებასთან დაკავშირებული ყველა წინა რეზოლუციის, მათ შორის 1251 (1999) რეზოლუციის დადასტურების შემდეგ, საბჭომ კიდევ ექვსი თვით, 2002 წლის 15 ივნისამდე გააგრძელა კვიპროსში გაეროს სამშვიდობო ძალების მანდატი.

უშიშროების საბჭომ ყურადღება გაამახვილა გენერალური მდივნის, კოფი ანანის ანგარიშში მოცემულ მოწოდებაზე, რომლის თანახმადაც კვიპროსისა და ჩრდილოეთ კვიპროსის ხელისუფლებამ სასწრაფოდ უნდა გადაჭრას უგზო-უკვლოდ დაკარგულ პირებთან დაკავშირებული ჰუმანიტარული საკითხები. საბჭომ ასევე მიესალმა ძალისხმევას, რომელიც მიმართულია გაეროს სამშვიდობო პერსონალის ინფორმირებულობისკენ აივ-შიდსისა და სხვა დაავადებების პრევენციისა და კონტროლის მიზნით.

-ის მანდატის გაგრძელებასთან ერთად, რეზოლუციამ სთხოვა გენერალურ მდივანს, 2002 წლის 1 ივნისამდე წარუდგინოს საბჭოს ანგარიში მიმდინარე რეზოლუციის შესრულების შესახებ. მან ასევე მოუწოდა თურქულ-კვიპროსულ მხარეს, მოხსნას 2000 წლის 30 ივნისს -ის ოპერაციებზე დაწესებული შეზღუდვები და აღადგინოს სამხედრო სტატუს-კვო სტროვილიაში.

1384-ე რეზოლუციაში არ ყოფილა ნახსენები მომავალი მოლაპარაკებები ან თურქული მხარის მოთხოვნები, ხოლო ჩრდილოეთ კვიპროსის ხელისუფლებამ კვლავ გააგრძელა გაეროს სამშვიდობო ძალების დაშვების დაბლოკვა კუნძულის ჩრდილოეთ ნაწილში.
არიანა გრინბლატი

არიანა გრინბლატი (დ. 27 აგვისტო, 2007) — ამერიკელი მსახიობი. პირველი მთავარი როლი იყო დისნეი ჩენელის კომედიურ სერიალში , (2016–2018). სხვა ადრეულ როლებს შორის იყო კომედიური ფილმი "ცუდი დედების შობა" (2017), მარველის ფილმი "შურისმაძიებლები: უსასრულობის ომი" (2018) და მიუზიკლური ფილმი "სიმაღლეებში" (2021). უფრო დიდი პოპულარობა მოიპოვა სამეცნიერო-ფანტასტიკური ფილმით "65", კომედიური ფილმით "ბარბი" და კოსმოსური ოპერის სატელევიზიო სერიალით "აჰსოკა", რომლებიც ყველა 2023 წელს გამოვიდა. ბარბისთვის მიიღო დასახელებები კრიტიკოსთა არჩევანის და მსახიობთა გილდიის ჯილდოებზე.

ადრეული ცხოვრება
გრინბლატი დაიბადა ნიუ-იორკში 27 აგვისტოს, 2007 წელს. მამა, შონ გრინბლატი, მსახიობია, პაპა-ბებია ბროდვეის პროდიუსერები არიან. არიანა ებრაული წარმოშობისაა. არიანას დედა, სოლიმარ "სოლი" (გოგობილი სახელით კოლონი) ყოფილი პროფესიონალი ბალერინაა, რომელიც პუერტო-რიკოდანაა. გრინბლატი გაიზარდა ნიუ-იორკსა და პარკლენდში, ფლორიდა.

კარიერა
2016 წელს გრინბლატმა დაიწყო კარიერა ბავშვი მსახიობის სახით, როდესაც მთავარი როლი შეასრულა დისნეი ჩენელის სიტკომში "შუაში გაჭედილი", სადაც თამაშობდა დაფნეს, დიაზის ოჯახის უმცროს შვილს. პირველი კინოროლი იყო ლორი ფილმში "ცუდი დედების შობა" 2017 წელს. 2018 წელს გრინბლატმა ითამაშა ახალგაზრდა გამორა ფილმში "შურისმაძიებლები: უსასრულობის ომი". შემდეგ გამოჩნდა ფილმებში "სიმაღლეები", "ერთადერთი და განუმეორებელი აივანი" და "სიყვარული და მტრები".

2020 წელს გრინბლატმა ხმა მისცა ახალგაზრდა ველმა დინკლის პერსონაჟს ანიმაციაში სკუბი!, ხოლო 2021 წელს ხმა მისცა ტიმის უფროს ქალიშვილ ტაბიტას ანიმაციაში "უფროსი ბავშვი: ოჯახური საქმე", რომელსაც კვლავ ითამაშებდა უფროს ბავშვში: "დაბრუნება აკვანში". 2023 წელს გრინბლატმა ითამაშა კოას როლში სამეცნიერო-ფანტასტიკურ თრილერ ფილმში "65", გამოჩნდა სასას სახით ფილმში "ბარბი და ახალგაზრდა აჰსოკა ტანოს სახით სერიალში აჰსოკა დისნეიზე. ითამაშა ტაინი ტინას როლი ფილმში ბორდერლენდსი, რომელიც ამავე სახელწოდების ვიდეო თამაშის ეკრანიზაციაა.
2025 წელს გრინბლატი ითამაშა ფილმებში შიშის ქუჩა: გამარჯვებული დედოფალი და "ახლა ხედავ მე: ახლა არა".
თბილისში აღმოჩენილი უცხოური მონეტები

თბილისში აღმოჩენილი უცხოური მონეტები — თანამედროვე თბილისის ტერიტორიაზე სხვადასხვა დროსა და სხვადასხვა ადგილას აღმოჩენილი უცხოული მონეტები და მონეტების განძი.

ძვ. წ. – საუკუნეებს მიეკუთვნება თბილისში აღმოჩენილი ბაქტრიული და მცირეაზიული (ქალაქების ამასტრიდისა და სოლის) მონეტები. ანტიკური ხანის მონეტებიდან აღსანიშნავია ძვ. წ. ს.–ახ. წ. ს. რომაული დენარები, პართული დრაქმები, – სს. აზიის ბოსფორული მონეტები და შაპურ -ის (241–272) სასანური დრაქმა.

1904 წელს „მაიდანზე“ აღმოჩნდა სასანურ-ბიზანტიური ვერცხლის მონეტების შერეული განძი (დაახლ 800 ც.), რომლის ქრონოლოგიური დიაპაზონია 579–641 წლები. თბილისში მრავლადაა ნაპოვნი სხვადასხვა დროის (, – სს.) სპილენძის, უფრო იშვიათად — ოქროს ბიზანტიური მონეტები; მიკვლეულია ს. არაბული დირჰემი და ფელსები. 1961 წელს ბოტანიკური ბაღის ტერიტორიაზე აღმოჩნდა ს. დასასრულისა და ს. დასაწყისის არაბული ვერცხლის მონეტების ნატეხების განძი. მრავლადაა ნაპოვნი – სს. შირვანშაჰების, ილდეღიზიდებისა და სელჩუკების მონეტები.

დადასტურებულია ქართულ-აღმოსავლური მონეტების რამდენიმე შერეული განძი. თბილისში აღმოჩენილია ჯალაირიდებისა და ჰულაგუიდების სახელით საუკუნეში მოჭრილი ვერცხლისა და სპილენძის მონეტები, მ. შ. განძიც. მრავლად ჩნდება ირანული და თურქული მონეტები. აღსანიშნავია 1929–1930 წლებში აბანოთუბანში აღმოჩენილი საუკუნის ირანული ვერცხლის მონეტების დიდი განძი. დიდუბეში მიკვლეულია ევროპული მონეტებიც. ყოველივე ეს მიუთითებს, რომ თბილისს ინტენსიური სავაჭრო ურთიერთობა ჰქონდა აღმოსავლეთის და დასავლეთის მრავალ ქვეყანასთან.
ბუქარესტის ცხრიანი

ბუქარესტის ცხრიანი ან ბუქარესტის ფორმატი (9 ან -9; , ), ასევე ცნობილი როგორც ნატოს აღმოსავლეთი ფლანგი — ცენტრალური და აღმოსავლეთ ევროპის ქვეყნების დიპლომატიური ორგანიზაციაა, რომელიც დაფუძნდა 2015 წლის 4 ნოემბერს რუმინეთის დედაქალაქ ბუქარესტში, რუმინეთის პრეზიდენტის კლაუს იოჰანისისა და პოლონეთის პრეზიდენტის ანჯეი დუდას ინიციატივით.

ორგანიზაციის წევრები არიან ბულგარეთი, ჩეხეთი, ესტონეთი, უნგრეთი, ლატვია, ლიეტუვა, პოლონეთი, რუმინეთი და სლოვაკეთი. მიუხედავად გეოგრაფიული მდებარეობისა და ნატოში გაწევრიანებისა 2023 წელს, ფინეთი ბუქარესტის ცხრიანის წევრი არ არის.

ორგანიზაციის შექმნა ძირითადად გამოწვეული იყო რუსეთის აგრესიული პოლიტიკის აღქმით, განსაკუთრებით ყირიმის ანექსიისა და აღმოსავლეთ უკრაინაში ჩარევის შემდეგ 2014 წელს. ბუქარესტის ცხრიანის ყველა წევრი ქვეყანა ან ყოფილი საბჭოთა კავშირის ნაწილი იყო, ან ვარშავის პაქტის წევრი. ყველა წევრი ქვეყანა ასევე არის ნატოსა და ევროკავშირის წევრი.

ისტორია
ბუქარესტის ცხრიანის დაარსების შემდეგ წევრმა ქვეყნებმა სხვადასხვა დონეზე მრავალი შეხვედრა გამართეს.

2018 წლის ივნისში, იმ წლის 9-ის სამიტამდე, პოლონეთის პრეზიდენტი ანჯეი დუდა ღიად გამოვიდა უკრაინისა და საქართველოს ნატოში გაწევრიანების მხარდასაჭერად.

2021 წლის 10 მაისს გამართულ 9-ის ვიდეოსამიტზე, რომელსაც აშშ-ის პრეზიდენტი ჯო ბაიდენიც ესწრებოდა, რუმინეთის პრეზიდენტი კლაუს იოჰანისმა ნატოს „აღმოსავლეთ ფლანგზე მოკავშირეთა სამხედრო ყოფნის გაძლიერება“ მოითხოვა, რაც დაკავშირებული იყო რუსეთ-უკრაინის საზღვართან რუსული ჯარების მობილიზაციასთან.

2022 წლის 25 თებერვალს, რუსეთის უკრაინაში სრულმასშტაბიანი შეჭრის შემდეგ, 9-ის ლიდერები ევროკომისიის პრეზიდენტ ურსულა ფონ დერ ლაიენისთან ერთად შეიკრიბნენ ვარშავაში.

2022 წლის 10 ივნისის სამიტს ვირტუალურად ესწრებოდა ნატოს გენერალური მდივანი იენს სტოლტენბერგი. შეხვედრაზე ანჯეი დუდამ განაცხადა, რომ ნატოს აღმოსავლეთ ფლანგზე არსებული ბატალიონური ჯგუფები ბრიგადებად უნდა გარდაიქმნას. ამავე სამიტზე კლაუს იოჰანისმა აღნიშნა, რომ „ნატოს უნდა შეეძლოს საკუთარი ტერიტორიის ყოველი სანტიმეტრის დაცვა“.

2023 წლის 22 თებერვალს, ბუქარესტის ცხრიანის წევრი ქვეყნების ლიდერებმა, ჯო ბაიდენთან და იენს სტოლტენბერგთან ერთად, ხელი მოაწერეს ერთობლივ დეკლარაციას, რომელიც გმობდა რუსეთის აგრესიას უკრაინის წინააღმდეგ და ნატოს აღმოსავლეთ ფლანგზე სამხედრო ძალების გაძლიერებას ითხოვდა.

2025 წლის 2 ივნისს, ბუქარესტის ცხრიანისა და ჩრდილოეთის ქვეყნების ლიდერებმა ვილნიუსში გამართულ სამიტზე თავდაცვის ხარჯების მშპ-ის მინიმუმ 5%-მდე გაზრდის შესახებ განაცხადეს.

სამიტები
სახელმწიფო მეთაურთა სამიტები
საგარეო საქმეთა მინისტრების სამიტები
თავდაცვის მინისტრების სამიტები
გაეროს უშიშროების საბჭოს რეზოლუცია 1166

გაეროს უშიშროების საბჭოს რეზოლუცია 1166 მიიღეს ერთხმად 1998 წლის 13 მაისს, რეზოლუცია 827-ის (1993) შეხსენების შემდეგ, საბჭომ შექმნა მესამე სასამართლო პალატა ყოფილი იუგოსლავიის საერთაშორისო სისხლის სამართლის ტრიბუნალში .ეს იყო ტრიბუნალის წესდების პირველი ცვლილება.

უშიშროების საბჭო დარწმუნებული იყო, რომ ყოფილ იუგოსლავიაში საერთაშორისო ჰუმანიტარული სამართლის დარღვევაზე პასუხისმგებელ პირთა სისხლისსამართლებრივი დევნა ხელს შეუწყობდა რეგიონში მშვიდობის შენარჩუნებას. ასევე აღიარა -ში მოსამართლეებისა და პალატების რაოდენობის გაზრდის აუცილებლობა, რათა გასამართლებულიყო სასამართლოს მოლოდინში მყოფი ადამიანების დიდი რაოდენობა.

გაეროს წესდების თავის შესაბამისად მოქმედმა საბჭომ დააფუძნა მესამე სასამართლო პალატა -ში და გადაწყვიტა, რომ რაც შეიძლება მალე აირჩევდნენ სამ დამატებით მოსამართლეს ახალ პალატაში სამუშაოდ. დადგინდებოდა ექვსიდან ცხრა მოსამართლის ნომინაციების სია. საბოლოოდ, გენერალურ მდივანს კოფი ანანს სთხოვეს, მიეღო ზომები -ს ეფექტური ფუნქციონირების გასაუმჯობესებლად.
გაეროს უშიშროების საბჭოს რეზოლუცია 1168

გაეროს უშიშროების საბჭოს რეზოლუცია 1168 მიიღეს ერთხმად 1998 წლის 21 მაისს, რეზოლუციების 1031 (1995), 1035 (1995), 1088 (1996), 1103 (1997), 1107 (1997) და 1144 (1997) შეხსენების შემდეგ, საბჭომ ბოსნია-ჰერცეგოვინაში საერთაშორისო პოლიციის სამუშაო ჯგუფი 30 შტატით, სულ 2057 თანამშრომლამდე გააძლიერა.

ბოსნია-ჰერცეგოვინაში ადგილობრივი პოლიციისთვის საჭირო იყო მეტი მომზადება, განსაკუთრებით ინციდენტების მართვის, კორუფციის, ორგანიზებული დანაშაულისა და ნარკოტიკების კონტროლის კუთხით. საბჭომ აღიარა, რომ სასამართლო რეფორმა და პოლიციის რეფორმა მჭიდროდ იყო დაკავშირებული ერთმანეთთან.

რეზოლუციამ დაამტკიცა -ის შტატების დამატებითი ზრდა 30 ადამიანამდე, საერთო შემადგენლობით 2057 თანამშრომელი, როგორც ბოსნია-ჰერცეგოვინაში გაეროს მისიის ნაწილი.მხარი დაუჭირა -ის სტრუქტურის გაუმჯობესებას და მოუწოდა წევრ სახელმწიფოებს, უზრუნველეყოთ აღჭურვილობა, ტრენინგები და სხვა სახის დახმარება ბოსნია-ჰერცეგოვინის ადგილობრივი პოლიციის ძალებისთვის. რეზოლუცია დასრულდა იმის აღიარებით, რომ ადგილობრივი საზოგადოებრივი უსაფრთხოების შესაძლებლობების ჩამოყალიბება აუცილებელი იყო ქვეყანაში კანონის უზენაესობისა და სამართლებრივი რეფორმის გასაძლიერებლად.
თბური ტუმბო

თბური ტუმბო — სითბოს ტრანსფორმატორი, რომელიც შებრუნებული თერმოდინამიკური პროცესის განხორციელებისას უზრუნველყოფს სითბოს დაბალი პოტენციალიდან (გარემომცველი გარემოს — ჰაერი, წყალი, ტექნიკური სითბოს ნარჩენები) თბური ენერგიის გადატანას სითბოს მომხმარებლისაკენ.

ამ პროცესის განხორციელებას ემსახურება მუშა ნივთიერება (მაგ., ფრეონები), რომლის ცირკულირებას უზრუნველყოფს თბური ტუმბოს კომპრესორი ამაორთქლებლის და კონდენსატორის გავლით. თბური ტუმბო შედგება კომპრესორის, ელექტროძრავის, ამაორთქლებლისა და კონდენსატორისაგან. მუშა ნივთიერება ორთქლდება ამაორთქლებელში გარემოს დაბალტემპერატურული სითბოს ხარჯზე. შემდეგ მისი ტემპეატურა მაღლდება კომპრესორში და გადადის კონდენსატორში, სადაც იგი კონდენსირდება — გადასცემს რა სითბოს მომხმარებელს უფრო მაღალი ტემპერატურით.

თბური ტუმბოს უმარტივეს მაგალითს წარმოადგენს ინდივიდუალური კონდიციონერი შენობაში ჰაერის გაგრილების (ზაფხულში) და გათბობის (ზამთარში) უზრუნველსაყოფად. ამგვარად, ერთი და იგივე დანადგარი უზრუნველყოფს შენობის სიცივით და სითბოთი დაკმაყოფილებას. თბური ტუმბოს ძირითადი ენერგეტიკული მახასიათებელია ე.წ. სითბოს ტრანსფორმაციის კოეფიციენტი, რომლის პრაქტიკული მნიშვნელობაა 2–4, რაც ნიშნავს იმას, რომ თბური ტუმბო მნიშვნელოვნად ზოგავს ენერგორესურსებს.
გაეროს უშიშროების საბჭოს რეზოლუცია 1169

გაეროს უშიშროების საბჭოს რეზოლუცია 1169 ერთხმად მიიღეს 1998 წლის 27 მაისს, გენერალური მდივნის, კოფი ანანის მოხსენების განხილვის შემდეგ, რომელიც ეხებოდა გაეროს განცალკევების ზედამხედველობის დამკვირვებელთა ძალებს . საბჭომ მანდატი კიდევ ექვსი თვით, 1998 წლის 30 ნოემბრამდე გადაავადა.

რეზოლუციამ მოუწოდა დაინტერესებულ მხარეებს, დაუყოვნებლივ შეესრულებინათ რეზოლუცია 338 (1973) და სთხოვა გენერალურ მდივანს, აღნიშნული პერიოდის ბოლოს წარედგინა მოხსენება არსებული ვითარების შესახებ.

გენერალური მდივნის მოხსენებაში, რომელიც ეყრდნობოდა წინა რეზოლუციას -ის შესახებ, აღნიშნული იყო, რომ ისრაელსა და სირიას შორის ვითარება მშვიდი დარჩა, თუმცა მდგომარეობა ახლო აღმოსავლეთში, კვლავ სახიფათო იყო მანამ, სანამ საბოლოო შეთანხმება არ მოხდებოდა. ამასთანავე, ორივე მხარის მიერ -ის გადაადგილების თავისუფლებაზე გარკვეული შეზღუდვები დაფიქსირდა.
გაეროს უშიშროების საბჭოს რეზოლუცია 1171

გაეროს უშიშროების საბჭოს რეზოლუცია 1171 ერთხმად იქნა მიღებული 1998 წლის 5 ივნისს.
მას შემდეგ, რაც საბჭომ გაითვალისწინა რეზოლუციები 1132 (1997), 1156 (1998) და 1162 (1998) სიერა-ლეონეში არსებული ვითარების შესახებ, გაეროს წესდების თავის შესაბამისად, გააუქმა იარაღისემბარგო სიერა-ლეონეს მთავრობის წინააღმდეგ.

უშიშროების საბჭომ მიესალმა სიერა-ლეონეს მთავრობის ძალისხმევას ქვეყანაში მშვიდობისა და უსაფრთხოების აღდგენის მიმართულებით, რაც მოიცავს დემოკრატიულ პროცესსა და ეროვნულ შერიგებას. საბჭომ დაგმო ამბოხებულთა მხრიდან მთავრობისადმი წინააღმდეგობის გაწევა და მოითხოვა მათგან, ბოლო მოეღოთ ამ წინააღმდეგობისთვის და დაეყარათ იარაღი.

გაეროს წესდების თავის შესაბამისად, საბჭომ გააუქმა იარაღის ემბარგო მთავრობის წინააღმდეგ. საბჭომ გადაწყვიტა, კვლავაც აღეკვეთა იარაღისა და სამხედრო აღჭურვილობის მიყიდვა არასამთავრობო ძალებისთვის და მოუწოდა ყველა სახელმწიფოს, გაეგრძელებინათ სიერა-ლეონესთვის იარაღის მიყიდვის აკრძალვა, გარდა იმ შემთხვევებისა, როდესაც ეს ხორციელდებოდა სპეციალურად განსაზღვრული შესვლის პუნქტების გავლით. ეს შეზღუდვები ასევე არ გავრცელდებოდა დასავლეთ აფრიკის ქვეყნების ეკონომიკური თანამეგობრობის სადამკვირვებლო ჯგუფის სამშვიდობო ძალებსა და გაეროს პერსონალზე.

შემდეგ რეზოლუციამ დააწესა მოგზაურობის აკრძალვა ყოფილი სამხედრო ხუნტისა და რევოლუციური გაერთიანებული ფრონტის წამყვანი წევრებისთვის.
ყველა ზომა გაუქმდებოდა მას შემდეგ, რაც ქვეყანაში სიერა-ლეონეს მთავრობის უფლებამოსილება აღდგებოდა, ხოლო ყველა არასამთავრობო ძალა განიარაღდებოდა და დემობილიზებული იქნებოდა. ბოლოს, გენერალურ მდივანს ეთხოვა, მოცემული რეზოლუციის მიღებიდან სამი და ექვსი თვის ვადაში წარედგინა ანგარიში სანქციებთან, ასევე სიერა-ლეონეს მთავრობისა და არასამთავრობო ძალების მიერ მიღწეულ პროგრესთან დაკავშირებით.
თეატრი ათონელზე

„თეატრი ათონელზე“ — კერძო თეატრი თბილისში. გაიხსნა 2005 წელს გიორგი ათონელის ქუჩაზე (№ 31).

თეატრის გახსნის ინიციატორი იყო ბიზნესმენი რევაზ სალუქვაძე. თეატრის პირველი დირექტორი იყო რუსთაველის თეატრის მსახიობი ნანა ფაჩუაშვილი, ამჟამად ხელმძღვანელობს თინათინ სალუქვაძე. თეატრს არ ჰყავს მსახიობთა მუდმივი დასი. სპექტაკლებს დგამენ მოწვეული რეჟისორები მოწვეულ მსახიობებთან ერთად.

პირველ სპექტაკლად თეატრმა მაყურებელს უჩვენა გ. კაპანაძის „მოჩვენებანი თეატრში“ (მსახიობები ნ. ფაჩუაშვილი, მ. ჯანაშია, ქ. ჩხეიძე). სხვა დადგმებია: „უჩვეულო რეპეტიცია“ (ლ. როსებას „პრემიერის“ მიხედვით, რეჟ. გ. თოდაძე; მსახიობები – მ. ბიბილეიშვილი, ქ. კიკნაძე, მ. ჯოჯუა და სხვ.), ს. მროჟეკის „ემიგრანტები“ (რეჟ. ი. აფაქიძე; მსახიობები – გ. პიპინაშვილი, ზ. ყიფშიძე), ს. შეპარდის „დამარხული ბავშვი“ (რეჟ. გ. ქაჩიბაია; მსახიობები – გ. ლეჟავა, ნ. ლეჟავა, გ. ლომიძე და სხვ.). ი. სამსონაძის „სიყვარული კვარცხლბეკზე ანუ აფრინდა ჭილყვავი, გადაიყრანტალა“ (რეჟ. ა. ენუქიძე, მხატვარი ა. ჭელიძე; მსახიობები – ნ. კასრაძე, მ. ქვრივიშვილი, ნ. ხუსკივაძე, გ. სვანიძე და სხვ.), მიუზიკლი „შოუ, რომელიც ერთ დროს დაიწყო“ (პროექტის ავტორი რეჟ. ხ. მილორავა, დამდგმელი ბალეტმაისტერი და სცენარის ავტორი გ. ფოცხიშვილი, მსახიობები – კ. აბუაშვილი, ი. ჩანტლაძე, მ. კიკნაძე, გ. და დ. ფოცხიშვილები). ს. კაკულიას „სახურავი“ (რეჟ. ნ. ხუსკივაძე, მონაწილეობდნენ „რეალითი შოუს“ დასელები), ლ. თაბუკაშვილის „დარაბებს მიღმა გაზაფხულია“ (რეჟ. თ. ავალიშვილი), „ძველებური ვოდევილი“ (ვ. ნიკოლაძის პიესის „როცა იხსნება ფარდა“ მიხედვით, მსახიობები – თ. მაღრაძე, გ. აფციაური, გ. მაისურაძე და სხვ.), ი. გარუჩავას და პ. ხოტიანოვსკის „დილა მშვიდობისა ასდოლარიანო“ (რეჟ. ქ. დოლიძე, მსახიობები – ნ. ფაჩუაშვილი, რ. იოსელიანი, ნ. რუხაძე და სხვ.).
გაეროს უშიშროების საბჭოს რეზოლუცია 1177

გაეროს უშიშროების საბჭოს რეზოლუცია 1177, რომელიც ერთხმად იქნა მიღებული 1998 წლის 26 ივნისს, ერიტრეასა და ეთიოპიას შორის ვითარების გაუარესების აღიარების შემდეგ, გმობდა ომის დაწყებას და სასაზღვრო დავაში ცეცხლის დაუყოვნებლივ შეწყვეტას მოითხოვდა.

ეთიოპიასა და ერიტრეას შორის არსებული კონფლიქტის შედეგებმა სერიოზული შეშფოთება გამოიწვია; საბჭომ ხაზგასმით აღნიშნა, რომ დავები მშვიდობიანი გზით უნდა მოგვარდეს, ხოლო შეიარაღებული ძალის გამოყენება მიუღებელია. მან გაითვალისწინა ეთიოპიის მთავრობისა და ერიტრეის მთავრობის დაპირებები საჰაერო დარტყმების შეწყვეტის შესახებ, აგრეთვე მათი მიზანი, ორმხრივად მისაღები გზით მოახდინონ საზღვრის დემარკაცია და დელიმიტაცია.

უშიშროების საბჭომ დაგმო ძალის გამოყენება და მოითხოვა, რომ ორივე მხარეს დაუყოვნებლივ შეეწყვიტა საომარი მოქმედებები. მან მოუწოდა მხარეებს კონფლიქტის მშვიდობიანი მოგვარებისკენ აფრიკის ერთობის ორგანიზაციასთან თანამშრომლობით. მხარეებს ასევე მოუწოდეს, თავი შეეკავებინათ ისეთი ქმედებებისგან, რომლებიც სიტუაციას უფრო მეტად გაამწვავებდა, და მიეღოთ ორ მხარეს შორის ნდობის აღდგენისკენ მიმართული ზომები, რაც მოიცავს ერთმანეთის მოქალაქეების უფლებებისა და უსაფრთხოების გარანტირებას. გენერალურ მდივან კოფი ანანს დაევალა სატრასტო ფონდის შექმნა და ტექნიკური დახმარების გაწევა ორივე მხარის მიერ საერთო საზღვრის დემარკაციის პროცესში.

ორივე მხარე მიესალმა რეზოლუციას; ერიტრეამ განაცხადა, რომ პირველად იქნა გათვალისწინებული ორივე ქვეყნის ინტერესები, ხოლო ეთიოპია აცნობიერებდა, რომ ამ რეზოლუციის მიღება, როგორც ჩანს, აძლიერებდა რუანდის, აშშ-ისა და აფრიკის ერთობის ორგანიზაციის მოთხოვნას, რომ ერიტრეას დაეტოვებინა ის ტერიტორიები, რომლებიც კონფლიქტის დაწყებამდე ჰქონდა დაკავებული.
გაეროს უშიშროების საბჭოს რეზოლუცია 1178

გაეროს უშიშროების საბჭოს რეზოლუცია 1178 ერთხმად იქნა მიღებული 1998 წლის 29 ივნისს. კვიპროსში არსებული ვითარების შესახებ ყველა წარსული რეზოლუციის დადასტურების შემდეგ, საბჭომ კვიპროსში გაეროს სამშვიდობო ძალების მანდატი კიდევ ექვსი თვით, 1998 წლის 31 დეკემბრამდე გააგრძელა.

კვიპროსის მთავრობა კვლავ დათანხმდა კუნძულზე გაეროს სამშვიდობო ძალების ყოფნის გაგრძელებას. ცეცხლის შეწყვეტის ხაზის გასწვრივ დაძაბულობა კვლავ მაღალი რჩებოდა და -ის გადაადგილების თავისუფლებაზე გარკვეული შეზღუდვები არსებობდა.

-ის მანდატი 1998 წლის 31 დეკემბრამდე გაგრძელდა, ხოლო კვიპროსისა და ჩრდილოეთ კვიპროსის ხელისუფლებას შეახსენეს, უზრუნველყონ -ის პერსონალის უსაფრთხოება და მოუღონ ბოლო მის წინააღმდეგ მიმართულ ძალადობას. საბჭომ მოუწოდა ორივე მხარის სამხედრო ხელისუფლებას, თავი შეიკავონ ისეთი ქმედებებისგან, რომლებსაც შეუძლიათ დაძაბულობის გამწვავება; ამასთან, ხაზი გაესვა იმას, რომ მნიშვნელოვანი იყო კვიპროსის მიერ -ის მიერ შემოთავაზებული იმ ზომების მიღება, რომლებიც მიმართული იყო დაძაბულობის შემცირებისკენ და რომლებზეც ჩრდილოეთი უკვე დათანხმდა. ასევე გამოითქვა შეშფოთება სამხრეთ კვიპროსში სამხედრო შეიარაღების გაძლიერებისა და უცხოური ჯარების რაოდენობის შემცირების კუთხით პროგრესის არარსებობის გამო. ამ თვალსაზრისით, საბჭომ მოუწოდა კვიპროსის რესპუბლიკას, შეემცირებინა თავდაცვის ხარჯები და გაეყვანა უცხოური ჯარები, რაც საბოლოო ჯამში მთელი კუნძულის დემილიტარიზაციას ისახავდა მიზნად.

უშიშროების საბჭო მიესალმა -ის განზრახვას, შეესრულებინა თავისი ჰუმანიტარული მანდატი. საბჭომ ორივე მხარეს მოუწოდა, განაახლონ უსაფრთხოების საკითხებზე მსჯელობა, რომელიც 1997 წლის სექტემბერში დაიწყო.

საბოლოოდ, გენერალურ მდივან კოფი ანანს დაევალა, 1998 წლის 10 დეკემბრისთვის წარედგინა ანგარიში საბჭოსთვის ამ რეზოლუციის შესრულების მიმდინარეობის შესახებ. იმავე დღეს მიღებულ რეზოლუცია 1179-ში კუნძულზე სამშვიდობო პროცესი უფრო დეტალურად იქნა განხილული.
თეგი

თეგი — რკინის საჭრისი, ტარდაგებული ხელსაწყო-იარაღი, რომელსაც პირი დაფოლადებული ან ნაწრთობი ჰქონდა. საქართველოში ხელოსნები იყენებდნენ სატვიფრად, საქლეშად, ვარაყის ბუდის ამოსაჭრელად და სხვ. თეგით ღარავდნენ სატევრისა და ხმლის პირებს. დანიშნულების მიხედვით, თეგს სხვადასხვა მოყვანილობის პირი ჰქონდა: წვერიანი, ბრტყელი, ბლაგვი, ღარული, ცალფრთიანი, სამნეკნიანი და სხვ.

თეგი ერქვა აგრეთვე დამღის საბეჭდავებს, ზოგან კი — ფიჩხის მახვილად წაკაფულ ძირებს.
გაეროს უშიშროების საბჭოს რეზოლუცია 1179

გაეროს უშიშროების საბჭოს რეზოლუცია 1179 ერთხმად იქნა მიღებული 1998 წლის 29 ივნისს. კვიპროსში არსებული ვითარების შესახებ ყველა წარსული რეზოლუციის დადასტურების შემდეგ, საბჭომ განიხილა მცდელობები ხანგრძლივი პოლიტიკური დავის გადასაჭრელად.

უშიშროების საბჭომ მოუწოდა ყველა სახელმწიფოს, პატივი სცენ კვიპროსის რესპუბლიკის სუვერენიტეტსა და ტერიტორიულ მთლიანობას და თავი შეიკავონ ისეთი ქმედებებისგან, რომლებიც ზიანს მიაყენებს მას, გამოიწვევს კუნძულის გაყოფას ან სხვა ქვეყანასთან გაერთიანებისკენ იქნება მიმართული. საბჭომ ასევე შეშფოთება გამოთქვა იმის გამო, რომ კვიპროსსა და ჩრდილოეთ კვიპროსს შორის მოლაპარაკებებში, გაეროს მხარდაჭერის მიუხედავად, ჯერ კიდევ არ იყო მიღწეული რაიმე არსებითი პროგრესი.

რეზოლუციამ კიდევ ერთხელ დაადასტურა პოზიცია, რომ არსებული სტატუს-კვო მიუღებელია და რომ ვითარება უნდა მოგვარდეს კვიპროსის ერთიანი სახელმწიფოს ბაზაზე, რომელიც ორთემიან და ორზონიან კავშირში გააერთიანებს ორ პოლიტიკურად თანასწორ თემს, გამოყოფის ან სხვა ქვეყანასთან გაერთიანების გარეშე. საბჭო მიესალმა გენერალურ მდივან კოფი ანანის განზრახვას, გამოეყენებინა ახალი შესაძლებლობები, რომლებიც მოლაპარაკებების პროცესს ახალ იმპულსს შესძენდა. განსაკუთრებით თურქულ-კვიპროსულ მხარეს მოუწოდეს, ჩართულიყო ამ პროცესში, ხოლო ორივე მხარეს ეთხოვა გენერალურ მდივანთან თანამშრომლობა დიალოგის განახლების მიზნით.

საბოლოოდ, კოფი ანანს დაევალა, 1998 წლის 10 დეკემბრისთვის წარედგინა ანგარიში კუნძულზე არსებული ვითარების შესახებ.